การวิจัย

จากวิกิพีเดีย สารานุกรมเสรี

ไปที่: ป้ายบอกทาง,
ค้นหา

ลิงก์ข้ามภาษาในบทความนี้
มีไว้เพื่อความสะดวกในการศึกษาเพิ่มเติมของผู้อ่านและผู้ร่วมแก้ไขบทความ
เนื่องจากคำดังกล่าวยังไม่มีบทความในภาษาไทย
ลิงก์ข้ามภาษาจะถูกตัดออกเมื่อหมดความจำเป็นแล้ว

โอลิน เลวี วอร์เนอร์ (Olin Levi Warner)
การวิจัยชูคบเพลิงแห่งความรู้ (พ.ศ. 2439)
ห้องสมุดรัฐสภาสหรัฐฯ อาคารโทมัส
เจฟเฟอร์สัน, วอชิงตัน
ดีซี

การวิจัย (อังกฤษ:
research)
หมายถึงการกระทำของมนุษย์เพื่อค้นหาความจริงในสิ่งใดสิ่งหนึ่งที่กระทำด้วยพื้นฐานของปัญญา
ความมุ่งหมายหลักในการทำวิจัยได้แก่การค้นพบ (discovering),
การแปลความหมาย, และ การพัฒนากรรมวิธีและระบบ
สู่ความก้าวหน้าในความรู้ด้านต่างๆ ในเชิงวิทยาศาสตร์ที่หลากหลายในโลกและจักรวาล
การวิจัยอาจต้องใช้หรือไม่ต้องใช้วิธีการทางวิทยาศาสตร์ก็ได้

การวิจัยทางวิทยาศาสตร์
อาศัยการประยุกต์ระเบียบวิธีทางวิทยาศาสตร์ที่ได้แรงผลักดันจากความอยากรู้อยากเห็น
การวิจัยเป็นตัวสร้างข้อมูลข่าวสารเชิงวิทยาศาสตร์และทฤษฎีที่มนุษย์นำมาใช้ในการอธิบายธรรมชาติและคุณสมบัติของสรรพสิ่งต่างๆ
รอบตัวเรา การวิจัยช่วยให้การประยุกต์ทฤษฎีต่างๆ มีความเป็นไปได้ในเชิงปฏิบัติ
การวิจัยทางวิทยาศาสตร์ได้รับเงินสนับสนุนจากหน่วยงานของรัฐ องค์การการกุศล
กลุ่มเอกชนซึ่งรวมถึงบริษัทต่างๆ
งานวิจัยทางวิทยาศาสตร์จำแนกได้เป็นประเภทตามสาขาวิทยาการและวิชาเฉพาะทาง
คำว่าการวิจัยยังใช้หมายถึงการเก็บรวบรวมข้อมูลข่าวสารที่เกี่ยวกับวิชาการบางสาขาอีกด้วย

เนื้อหา

1 การวิจัยขั้นพื้นฐาน

2 กระบวนการวิจัย

2.1 การวิจัยทางวิทยาศาสตร์

2.2 การวิจัยเชิงประวัติศาสตร์

3 ระเบียบวิธีวิจัย

3.1 เป้าหมายการวิจัย

3.2 ประเภทของการวิจัย

3.3 ระเบียบวิธีวิจัยที่มีการใช้

4 การตีพิมพ์

5 ทุนวิจัย

6 ศัพทมูลวิทยา

7 ดูเพิ่ม

8 อ้างอิง

9 แหล่งข้อมูลอื่น

[แก้]
การวิจัยขั้นพื้นฐาน

วัตถุประสงค์หลักของการวิจัยขั้นพื้นฐานคือการสร้างความก้าวหน้าในความรู้และความเข้าใจเชิงทฤษฎีของสิ่งที่เชื่อมโยงระหว่างตัวแปรต่างๆ
(ดูสถิติ)
ด้วยการบุกเบิกที่เกิดจากการผลักดันของความอยากรู้อยากเห็น, ความสนใจ และการรู้เองของตัวผู้วิจัยเอง
เป็นการดำเนินการที่ยังไม่มีการคำนึงถึงการนำไปใช้ประโยชน์ไว้ล่วงหน้าแม้ว่าในระหว่างการวิจัยจะมีการส่อว่าอาจนำผลไปประยุกต์เชิงปฏิบัติได้ก็ตาม
คำว่า “พื้นฐาน”
เป็นการบ่งชี้ว่าการวิจัยขั้นพื้นฐานเป็นการวางรากฐานให้เกิดการก้าวไปข้างหน้าด้วยการสร้างทฤษฎีที่บางครั้งอาจนำไปประยุกต์ในเชิงปฏิบัติได้
เนื่องจากการที่ไม่อาจประกันได้ว่าการวิจัยจะมีประโยชน์เชิงปฏิบัติได้ในระยะสั้นได้นี้เองที่ทำให้นักวิจัยขั้นพื้นฐานหาแหล่งเงินทุนสนับสนุนได้ยากกว่าการวิจัยแบบอื่น

ตัวอย่างคำถามที่เกี่ยวกับการวิจัยขั้นพื้นฐาน:

ทฤษฎีสายเส้นจะตอบทฤษฎีการรวมแรงครั้งใหญ่ในสาขาวิชาฟิสิกส์ได้หรือไม่?

ในแง่มุมใดบ้างของจีโนมที่สามารถอธิบายความซับซ้อนของสิ่งมีชีวิตได้?

เป็นไปได้หรือไม่ที่จะพิสูจน์หรือหักล้างข้อความคาดการณ์ของโกลด์บาช
ได้ (เช่น ทุกๆ เลขคู่จำนวนเต็มที่มากกว่า 2
สามารถเขียนเป็นผลรวมของสองเลขจำเพาะนั้น ไม่จำเป็นที่จะต้องเป็นเลขจำเพาะที่เด่น

โดยประเพณีแล้ว
การวิจัยขั้นพื้นฐานถือได้ว่าเป็นกิจกรรมที่จะต้องมาก่อนการวิจัยประยุกต์
ซึ่งก็เช่นกันที่จะต้องเป็นกิจกรรมที่เกิดขึ้นก่อนการพัฒนาสู่ขั้นการนำไปใช้งาน
เมื่อเร็วๆ นี้
การตัดขาดกันอย่างชัดเจนดังกล่าวนี้มีน้อยลงกลายเป็นการผสมผสานระหว่างกันมากขึ้น
โดยเฉพาะในกรณีของเทคโนโลยีชีวภาพและอิเล็กทรอนิกส์ซึ่งการค้นพบพื้นฐานอาจทำขนานกันไปได้กับงานที่มุ่งให้กลายเป็นผลิตภัณฑ์
และ
ในภาคส่วนของการร่วมมือกันระหว่างรัฐและภาคเอกชนที่ช่วยกันค้นลึกละเอียดลงไปในบางสิ่งที่มีความสำคัญและน่าสนใจ

[แก้]
กระบวนการวิจัย

[แก้]
การวิจัยทางวิทยาศาสตร์

ดูบทความหลักที่ ระเบียบวิธีทางวิทยาศาสตร์

โดยทั่วไป
เป็นที่เข้าใจกันว่าการวิจัยคือการกระทำตามกระบวนการที่มีโครงสร้างเฉพาะอันใดอันหนึ่ง
แม้ว่ากระบวนการต่างๆ
ดังกล่าวจะมีความผันแปรแตกต่างกันไปตามลักษณะของเนื้อหางานและตามนักวิจัยอยู่บ้างก็ตาม
แต่ส่วนใหญ่ทั้งงานวิจัยขั้นพื้นฐานและการวิจัยประยุกต์จะมีขั้นตอนดังต่อไปนี้:

การวางเนื้อเรื่องและกำหนดชื่อเรื่อง

การตั้งสมมุติฐาน

การนิยามแนวคิด
(Conceptual
definition)

การนิยามวิธีการทำวิจัย
(Operational
definition)

การรวบรวมข้อมูล

การวิเคราะห์ข้อมูล

การทดสอบและการปรับสมมุติฐาน

การสรุปและการทำซ้ำ
(iteration) ถ้าจำเป็น

ความเข้าใจผิดทั่วๆ
ไปที่มักเกิดขึ้นได้แก่การคิดหรือการถือว่าได้พิสูจน์หรือได้ทดสอบสมมุติฐานไปแล้วด้วยกรรมวิธีนี้
แต่ที่จริงแล้ว
โดยทั่วไปแล้วเราใช้สมมุติฐานตัวที่เราคาดว่าอาจจะใช้ได้เพื่อการสังเกตผลที่จะได้จากการทดลอง
แต่ถ้าผลการทดลองออกมาไม่คงเส้นคงวาตามสมมุติฐานก็จะต้องล้มเลิกสมมุติฐานนั้นไป
แต่อย่างไรก็ตาม
ถ้าผลที่ออกมามีความคงเส้นคงวาตามสมมุติฐานจึงจะถือได้ว่าการทดลองนั้นสนับสนุนสมมุติฐาน
การที่ใช้ภาษาอย่างระมัดระวังดังกล่าวนี้ก็เนื่องมาจากนักวิจัยทราบกันดีว่าสมมุติฐานทางเลือกหลายๆ
สมมุติฐานที่อาจมีความคงเส้นคงวากับผลการสังเกตได้
ยังไม่อาจได้ถือว่าเป็นการพิสูจน์สมมติฐานได้แล้ว
เป็นได้แต่เพียงการสนับสนุนการทดลองเชิงวิทยาศาสตร์ของในแต่ละครั้งที่มักชวนให้คิดว่าเป็นจริง
ซึ่งก็ยังไม่อาจถือได้ว่าเป็นการพิสูจน์ได้แล้วเช่นกัน
สมมุติฐานที่มีประโยชน์จะช่วยให้นักวิจัยสามารถรับรองผลการคาดการณ์ได้จากความแม่นยำของการสังเกตเฉพาะคราวของการทดลองนั้นๆ
ในขณะที่ความแม่นยำของการสังเกตดีขึ้นเรื่อยๆ นี้
ตัวสมมุติฐานเดิมจึงไม่อยู่ในฐานะที่จะช่วยให้เกิดความแม่นยำได้อีกต่อไป
ในกรณีเช่นนี้ สมมุติฐานใหม่ก็จะเกิดขึ้นมาท้าทายสมมุติฐานเดิมต่อไปอีก
สมมุติฐานใหม่ที่ทำให้การคาดการณ์แม่นยำขึ้นนี้ก็จะกลายเป็นสมมุติฐานที่มาแทนที่

[แก้]
การวิจัยเชิงประวัติศาสตร์

กรรมวิธีวิจัยเชิงประวัติศาสตร์ประกอบด้วยเทคนิคและแนวทางที่นักประวัติศาสตร์ใช้แหล่งข้อมูลทางประวัติศาสตร์และหลักฐานอื่นมาใช้เพื่อวิจัย
แล้วจึงจะเขียนประวัติศาสตร์ขึ้นมา
มีแนวทางหลายแนวที่นักประวัติศาสตร์นำมาใช้ในการทำงานภายใต้หัวข้อ
“คำวิจารณ์ภายนอก”, “คำวิจารณ์ภายใน”, และ “การสังเคราะห์”
สิ่งเหล่านี้รวมถึง “คำวิจารณ์ขั้นสูง” (higher criticism) และ
“การวิจารณ์ตัวบท” (textual criticism)
ถึงแม้ว่าบางรายการมีความแปรผันต่างกันไปตามเนื้อเรื่องและตามตัวนักวิจัยก็ตาม
แต่โดยทั่วไปแล้ว
แนวคิดของการวิจัยเชิงประวัติศาสตร์เกือบทั้งหมดจะมีรูปแบบดังนี้:

การบ่งชี้วันเวลาดั้งเดิม

หลักฐานของสถานที่

การยอมรับและรับรองผู้แต่ง

การวิเคราะห์ข้อมูล

การบ่งชี้ถึงความซื่อสัตย์สุจริต (integrity)

แหล่งอ้างอิงที่เชื่อถือได้

[แก้]
ระเบียบวิธีวิจัย

[แก้]
เป้าหมายการวิจัย

เป้าหมายของการวิจัยได้แก่การสร้างความรู้ใหม่ซึ่งมี 3 รูปแบบ
(ขอบเขตระหว่างรูปแบบยังคงมีความคลุมเครืออยู่ดังได้กล่าวมาแล้ว)

การวิจัยเชิงบุกเบิก
(Exploratory research) เป็นการสร้างโครงร่างและบ่งชี้ปัญหาใหม่ๆ

การวิจัยเชิงก่อ
(Constructive
research) เป็นการพัฒนาทางแก้ปัญหา

การวิจัยเชิงประจักษ์
(Empirical research)
เป็นการทดสอบความเป็นไปได้ของทางแก้ปัญหาโดยการใช้หลักฐานเชิงประจักษ์

[แก้]
ประเภทของการวิจัย

การวิจัยอาจแบ่งออกได้ประเภทที่ชัดเจนได้ 2 ประเภทคือ

การวิจัยขั้นปฐมภูมิ

การวิจัยขั้นทุติยภูมิ

[แก้]
ระเบียบวิธีวิจัยที่มีการใช้

ระเบียบวิธีวิจัยที่ใช้โดยนักวิชาการทั่วไปรวมถึง:

การวิจัยเชิงปฏิบัติ

ชาติพันธุ์วรรณา

วิธีเดลฟาย

การวิเคราะห์เชิงสถิติ

การจำลอง
หรือ ซีมิวเลชัน

แบบจำลอง

แบบจำลองคณิตศาสตร์

การสัมภาษณ์

แบบสอบถาม

การทำแผนที่
(Cartography)

กรณีศึกษา
(Case study)

การจำแนกประเภท
(Classification)

การวิเคราะห์ข้ออ้างอิง
(Citation Analysis)

การถือชาติพันธุ์ของผู้บริโภค
(Consumer
ethnocentrism) และ CETSCALE

ตัวบทหรือการวิเคราะห์ตัวบท
(Content or Textual
Analysis)

ประสบการณ์
(Experience)

การรู้เอง
(intuition)

การทดลอง
(Experiment)

การสังเกตแบบมีส่วนร่วม
(Participant
observation)

ปรากฏการณ์วิทยา
(Phenomenology)

วิธีวิทยาคิว
(Q methodology)

การสำรวจเชิงสถิติ
(Statistical survey)

การวิจัยโดยทั่วไปมักใช้รูปแบบการทำงานคล้ายรูปร่างของนาฬิกาทราย[1]
แบบจำลองนาฬิกาทรายเริ่มด้วยการวิจัยที่มีสเปกตรัมที่กว้างแล้วบีบให้แคบลง
เน้นจุดที่ข้อมูลข่าวสารที่จำเป็นเพื่อการใช้โดยผ่านระเบียบวิธีการของโครงการวิจัย
แล้วจึงขยายการวิจัยให้กว้างขึ้นใหม่ในรูปของการถกเถียงและผลที่ได้ออกมา

[แก้]
การตีพิมพ์

การตีพิมพ์ทางวิชาการ
หมายถึงระบบที่ถือกันว่าเป็นความจำเป็นที่จะต้องให้นักวิชาการผู้มีความรู้เสมอกันทำการทบทวนผลงาน
(peer review)
ก่อนที่จะเผยแพร่แก่ผู้อ่านในวงกว้าง ผลงานทางวิชาการส่วนใหญ่ตีพิมพ์เป็นบทความในวารสารวิชาการ
หรือในรูปของหนังสือ ในแวดวง “การตีพิมพ์ STM” ย่อมาจากการตีพิมพ์ทางวิทยาศาสตร์,
เทคโนโลยี,
และการแพทย์
(Science, Technology, and Medicine)

ในสาขาวิชาที่มั่นคงแล้วส่วนใหญ่จะมีวารสารวิชาการและแหล่งตีพิมพ์เป็นของตนเอง
แต่ก็มีวารสารวิชาการหลายเล่มที่เป็นสหสาขาวิชาที่ตีพิมพ์บทความวิชาการหลายสาขาหลักและสาขารองในเล่มเดียวกัน
ประเภทของวิชาการที่ได้รับการยอมรับให้ตีพิมพ์ทั้งที่เป็นงานวิจัยหรือที่เป็นความรู้เพื่อเผยแพร่ก็ยังมีความผันแปรหลากหลายระหว่างสาขาด้วยเช่นกัน

การตีพิมพ์งานทางวิชาการในขณะนี้ส่วนมากกำลังอยู่ในระยะของช่วงรอยต่อการเปลี่ยนแปลงซึ่งเริ่มมาจากการตีพิมพ์ในรูปอีเล็กทรอนิกส์
แบบจำลองทางธุรกิจการตีพิมพ์มีความแตกต่างกันไปตามลักษณะรูปแบบทางอีเล็กทรอนิกส์
นับตั้งแต่ประมาณช่วงปี พ.ศ. 2535- พ.ศ. 2539
ที่เริ่มมีการจดทะเบียนลิขสิทธิ์ของทรัพยากรข้อมูลข่าวสารอีเล็กทรอนิกส์
โดยเฉพาะวารสารวิชาการซึ่งกลายเป็นเรื่องปกติไปแล้ว
ปัจจุบันมีแนวโน้มหลักเกิดขึ้นใหม่โดยเฉพาะวารสารวิชาการที่มีชือเสียงหลายเล่มที่พัฒนาเป็น
ระบบเปิด
(open access)
ระบบดังกล่าวนี้เปิดมี 2 รูปแบบได้แก่:
การตีพิมพ์ระบบเปิดที่บทความบางส่วนหรือเกือบทั้งหมดยอมให้ผู่อ่านเข้าสืบค้นได้นับตั้งแต่วันตีพิมพ์
กับ ระบบเข้ากรุอัตโนมัติ
(self-archiving)
ที่ยอมให้ผู้เขียนบทความสำเนาบทความของตนเองนำขึ้นเผยแพร่โดยไม่คิดมูลค่าทางเว็บไซต์

[แก้]
ทุนวิจัย

เงินทุนที่ใช้ในการทำวิจัยเกือบส่วนใหญ่ได้มาจากแหล่งสำคัญ 2 แหล่งได้แก่ รัฐบาล
(ส่วนใหญ่ผ่านมหาวิทยาลัย
และในบางกรณีผ่านทางกองทัพ)
และองค์การธุรกิจ (ผ่านหน่วยงานวิจัยและพัฒนาของบริษัท)
มีนักวิจัยระดับอาวุโสหลายคนที่ใช้เวลาของการวิจัยไม่น้อยไปในการเขียนข้อเสนอขอรับทุนวิจัย
เงินทุนวิจัยเหล่านี้ไม่เพียงเป็นการช่วยสนับสนุนด้านค่าใช้จ่ายในงานวิจัยเท่านั้น
แต่ยังถือเป็นเกียรติภูมิของผู้วิจัยอีกด้วยหากได้รับเงินทุนมาจากแหล่งทุนที่มีชื่อเสียง
ตำแหน่งทางวิชาการบางตำแหน่งของสถาบันบางแห่งถือเป็นเงื่อนไขด้วยว่าจะต้องเป็นผู้เคยได้รับทุนวิจัยจากแหล่งทุนบางแห่ง
เช่น สถาบันสุขภาพแห่งชาติในสหรัฐอเมริกา
เงินทุนวิจัยรัชดาภิเศกสมโภช
หรือทุนวิจัยของสำนักงานกองทุนสนับสนุนการวิจัย
และสภาวิจัยแห่งชาติของประเทศไทยเป็นต้น

[แก้]
ศัพทมูลวิทยา

คำว่า “research” มาจากภาษาฝรั่งเศส recherche, ที่มาจากคำ
rechercher, หมายถึงการค้นหาอย่างใกล้ชิด ซึ่งคำว่า "chercher" หมายถึง
"ค้นหา"; ซึ่งมีความหมายทั่วไปว่า 'สำรวจอย่างถี่ถ้วน'

พจนานุกรมฉบับราชบัณฑิตยสถานให้ความหมายของคำ
“วิจัย” อย่างสั้นๆ ว่าหมายถึงการค้นคว้าเพื่อหาข้อมูลอย่างถี่ถ้วนตามหลักวิชา

[แก้]
ดูเพิ่ม

รายชื่อสาขาการศึกษาระดับปริญญาเอก
(สหรัฐอเมริกา)

นวัตกรรม

การชุมนุมทางวิชาการ

การวิจัยดำเนินงาน

งานวิจัยที่มีความเริ่มแรก

Advertising
Research

Creativity
techniques

Demonstrative
evidence

Due Diligence

Empirical research

European
Charter for Researchers

Internet research

Lab notebook

Marketing research

Open research

Participatory
action research

Psychological
research methods

Research and
development

Social research

Empirical evidence

Conceptual
framework

[แก้]
อ้างอิง

^
Structure of Research, Trochim, W.M.K, (2006). Research
Methods Knowledge Base.

[แก้]
แหล่งข้อมูลอื่น

เกร็ดการทำวิจัย - เกร็ดการทำวิจัย 36 ตอน
เพื่อแบ่งปันความคิดเกี่ยวกับการวิจัยคุณภาพ

ดึงข้อมูลจาก "http://th.wikipedia.org/wiki/%E0%B8%81%E0%B8%B2%E0%B8%A3%E0%B8%A7%E0%B8%B4%E0%B8%88%E0%B8%B1%E0%B8%A2".

หมวดหมู่:
การวิจัย
| ระเบียบวิธีวิจัย

หมวดหมู่ที่ซ่อนอยู่:
บทความที่มีลิงก์ไปภาษาอื่นในส่วนเนื้อหา

เครื่องมือส่วนตัว

คุณลักษณะใหม่

ล็อกอิน
/ สร้างบัญชีผู้ใช้

เนมสเปซ

บทความ

อภิปราย

สิ่งที่แตกต่าง

ดู

เนื้อหา

แก้ไข

ประวัติ

การกระทำ

สืบค้น

ป้ายบอกทาง

หน้าหลัก

เหตุการณ์ปัจจุบัน

ถามคำถาม

บทความคัดสรร

บทความคุณภาพ

สุ่มบทความ

มีส่วนร่วม

ศาลาประชาคม

ปรับปรุงล่าสุด

เรียนรู้การใช้งาน

ติดต่อวิกิพีเดีย

บริจาคให้วิกิพีเดีย

วิธีใช้

พิมพ์/ส่งออก

สร้างหนังสือ

ดาวน์โหลดในชื่อ PDF

หน้าสำหรับพิมพ์

เครื่องมือ

หน้าที่ลิงก์มา

ปรับปรุงที่เกี่ยวโยง

อัปโหลด

หน้าพิเศษ

ลิงก์ถาวร

อ้างอิงบทความนี้

ภาษาอื่น

Aragonés

العربية

Asturianu

বাংলা

Bosanski

Català

Soranî
/ کوردی

Corsu

Česky

Dansk

Deutsch

Ελληνικά

English

Esperanto

Español

Eesti

فارسی

Suomi

Français

Furlan

Gaeilge

עברית

हिन्दी

Hrvatski

Bahasa Indonesia

Íslenska

Italiano

ᐃᓄᒃᑎᑐᑦ/inuktitut

日本語

한국어

Ripoarisch

Lëtzebuergesch

Lietuvių

മലയാളം

Nederlands

‪Norsk (nynorsk)‬

‪Norsk (bokmål)‬

Occitan

Polski

Português

Runa Simi

Română

Русский

Srpskohrvatski /
Српскохрватски

සිංහල

Simple English

Српски
/ Srpski

Basa Sunda

Svenska

Tagalog

Türkçe

Українська

Vèneto

Tiếng Việt

Winaray

ייִדיש

中文

หน้านี้แก้ไขล่าสุดเมื่อวันที่ 7 ตุลาคม 2553 เวลา
16:35 น.

อนุญาตให้เผยแพร่ภายใต้สัญญาอนุญาตครีเอทีฟคอมมอนส์
แบบแสดงที่มา-อนุญาตแบบเดียวกัน; เงื่อนไขอื่นอาจใช้ประกอบด้วย โปรดศึกษาเงื่อนไขการใช้งาน
Wikipedia®
เป็นเครื่องหมายการค้าจดทะเบียนของมูลนิธิวิกิมีเดีย

ติดต่อเรา

นโยบายความเป็นส่วนตัว

เกี่ยวกับวิกิพีเดีย

ข้อปฏิเสธความรับผิดชอบ